Diari Oficial de la Generalitat Valenciana


Sumari del DOGV 2758, del 29-05-1996 (1996/838338)

DECRET 95/1996, de 21 de maig, del Govern Valencià, pel qual es disposa la creació de deute públic de la Generalitat Valenciana durant 1996.
--------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1996/05/21/95/dof/vci/html**

### Dades del document

Número de DOGV
:   2758

Data del DOGV
:   29-05-1996

Secció del DOGV
:   ALTRES DISPOSICIONS

Número del document
:   1996/838338


Data del document
:   21-05-1996

Organisme emissor
:   Conselleria d'Economia i Hisenda

Tipus de document
:   Decret

Correcció d'errades

DECRET 95/1996, de 21 de maig, del Govern Valencià, pel qual es disposa la creació de deute públic de la Generalitat Valenciana durant 1996.   
La Llei 9/1995, de 31 de desembre, de Pressupostos de la Generalitat Valenciana per a l'exercici de 1996, en el títol V, article 32, autoritza el Govern Valencià perquè, a proposta del conseller d'Economia i Hisenda, incremente el deute de la Generalitat Valenciana, amb la limitació que el saldo viu d'aquest el 31 de desembre de 1996 no supere el saldo l'1 de gener de 1996 en més de 40.932.915 milers de pessetes. L'apartat següent del mateix article precisa que aquest límit serà efectiu al terme de l'exercici, podrà ser ultrapassat durant aquest i preveu els casos pels quals es revisarà automàticament.  
D'acord amb les previsions del Text Refós de la Llei d'Hisenda Pública de la Generalitat Valenciana, el Govern Valencià podrà fixar les característiques del deute públic i els criteris relatius a la seua gestió, i les directrius a les quals la Conselleria d'Economia i Hisenda ha de cenyir-se en l'exercici de les seues competències en la matèria. Correspon a l'Institut Valencià de Finances, dins dels criteris generals fixats pel conseller d'Economia i Hisenda, exercir les competències atribuïdes a aquest en matèria de gestió de l'endeutament de la Generalitat Valenciana, segons el que disposa els Decrets 132/1992, de 20 de juliol, i 94/1996, de 21 de maig, ambdós del Govern Valencià.  
Per això, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 21 de maig de 1996,  
DECRETE  
Article 1  
El conseller d'Economia i Hisenda podrà autoritzar l'emissió o contractació de deute públic de la Generalitat Valenciana fins a l'import màxim de 52.699.575.145 pessetes, a càrrec de l'endeutament net per a l'exercici 1996, una vegada deduïda la variació d'actius financers, i podrà materialitzar-se en pessetes o en divises, indistintament.  
Article 2  
El deute creat segons el que disposa aquest decret es regirà pel que estableix el Decret 94/1996, de 21 de maig, del Govern Valencià.  
DISPOSICIONS FINALS  
Primera  
S'autoritza el conseller d'Economia i Hisenda per a adoptar les mesures i les resolucions que siguen necessàries per al desplegament i l'execució d'aquest decret.  
Segona  
Aquest decret entra en vigor l'endemà de la publicació en el Diari Oficial de la Generalitat Valenciana.  
València, 21 de maig de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller d'Economia i Hisenda,  
JOSÉ LUIS OLIVAS MARTíNEZ


Còpia Permalink ELI